Temeljem članka 121. Statuta Umjetničke škole Matka Brajše Rašana i uputa Stožera civilne zaštite Istarske županije, ravnateljica mr. sc. Melita Lasek Satterwhite, dana 13. svibnja 2021. godine donosi:

**PROTOKOL PREVENCIJE I POSTUPANJA ZA VRIJEME RADA U POSEBNIM UVJETIMA UZROKOVANIM COVID-19**

**U UMJETNIČKOJ ŠKOLI MATKA BRAJŠE RAŠANA**

**U RAZDOBLJU OD 17. SVIBNJA 2021. DO KRAJA NASTAVNE GODINE**

* ***UVOD***

Ovim Protokolom detaljnije se uređuje organizacija rada u Umjetničkoj školi Matka Brajše Rašana (dalje u tekstu: Škola), u razdoblju od 17. svibnja 2021. do kraja nastavne godine, poštujući preporuke HZJZ-a ([www.koronavirus.hr/preporuke-za-rad-umjetnickih-skola/780](http://www.koronavirus.hr/preporuke-za-rad-umjetnickih-skola/780)), uputa Ministarstva znanosti i obrazovanja i Osnivača, a u cilju zaštite zdravlja učenika, zaposlenika i svih sudionika u glazbenom i plesnom obrazovanju naših učenika.

Odredbe ovog Protokola odnose se na sve lokacije održavanja nastave u Školi (Matična škola Labin, Područni odjel Potpićan, Područni odjel Buzet, Područni odjel Lovran).

Poslodavac je donio odluku, uz suglasnost Grada Labina kao Osnivača te sukladno Odluci Stožera civilne zaštite Istarske županije, da će od 17. svibnja 2021. sva nastava u Umjetničkoj školi Matka Brajše Rašana odvijati na način:

**Model A (nastava u živo)**

**Model B (kombinirana nastava za polaznike pjevačkih zborova).**

Ovim protokolom uređuje se način održavanja nastave u Umjetničkoj školi Matka Brajše Rašana.

* **ORGANIZACIJA RADA S UČENICIMA OD 17. SVIBNJA 2021. DO KRAJA NASTAVNE GODINE**
* Individualna nastava organizirana je na način da se u učionici nalazi jedan učenik s učiteljem instrumenta,
* Nastava se održava jednom tjedno, blok sat
* Učenike na ulasku u Školu dočekuje predmetni učitelj. Nakon završetka nastave, učitelj prati učenike do izlaska iz Škole.
* Prilikom ulaska u učionicu, učeniku se dezinficiraju ruke
* Predmetni učitelj u evidenciju temperature upisuje temperaturu koju je učenik izmjerio kod kuće
* Ukoliko postoji opravdan razlog da učitelj ili učenik ne mogu prisustvovati nastavi uživo, nastavni sat se može organizirati online
* Između učitelja i učenika osiguran je razmak od najmanje 2 metra
* Nakon korištenja glazbene opreme, ista se dezinficira
* Pauza između dva učenika traje 15 minuta, kada se učionica provjetrava
* Obvezno je nošenje maski i za učenike i za učitelje, osim za učenike puhačkih instrumenata
* Nije dozvoljeno dulje zadržavanje po hodnicima i zajedničkim prostorijama, pri čemu je obvezno nošenje maski
* U klavirskim učionicama, osigurana su dva klavira, za učenika i učitelja
* Roditeljima i strankama nije dozvoljen ulaz u školu. U slučaju nužnog dolaska, isti mora biti prethodno najavljen.
* Nastava se provodi prema unaprijed utvrđenom rasporedu
* Učitelji i ostali zaposlenici škole, prilikom dolaska u školu mjere temperaturu te upisuju ime i prezime, broj telefona i visinu temperature u evidencijske listove

Evidenciju visine temperature učenika vodi predmetni učitelj, dok se za ostale djelatnike i osobe prisutne u školi evidencija vodi na ulazu u školu za Matičnu školu, odnosno kod voditelja područnih odjela za područne odjele. U slučaju odsutnosti voditelja pojedinog područnog odjela, evidenciju će voditi osoba koju voditelj ovlasti. U evidenciju se unose ime, prezime, telefonski broj te vrijeme dolaska i odlaska svih uključenih osoba, osim za učenike za koje se upisuje samo ime i prezime i visina temperature.

Učenicima i djelatnicima je omogućeno redovito pranje ruku tekućom vodom i sapunom i korištenje dezinficijensa. Nakon pranja ruku sapunom i vodom, ruke treba osušiti papirnatim ručnikom za jednokratnu upotrebu koji se nakon korištenja baca u koš za otpad s poklopcem.

Dezinfekcija ruku:

* dezinfekcijsko sredstvo nalazi se na ulazu u Školu i ulazu u učionice
* u svakoj učionici u kojoj se odvija individualna nastava, predmetni učitelj će pri dolasku raspršivanjem dezinfekcijskog sredstva dezinficirati ruke učeniku i sebi
* preporuča se da učenik na nastavu donosi svoj instrument, dok će u ostalim slučajevima, predmetni učitelj nakon završetka nastave jednokratnim papirom i dezinfekcijskim sredstvom prebrisati površinu instrumenta
* **OSTALI OBLICI NASTAVE**

**MATIČNA ŠKOLA LABIN**

* **Ulazak u školu**

U Matičnu školu, na adresi Alda Negrija 11, **učenici individualne nastave (osim učenika udaraljki) i nastave** **solfeggia** ulaze kroz glavni ulaz, gdje će ih dočekati predmetni učitelj u dogovoreno vrijeme.

**Učenici plesnog odjela** u Školu ulazu kroz pomoćni ulaz, lijevo od glavnog ulaza.

**Učenici pjevačkog zbora, orkestra i ostalih oblika skupnog muziciranja** u Školu ulaze kroz pomoćni ulaz, desno od glavnog ulaza.

**Učenici udaraljki** u učionicu ulaze kroz glavni Kino ulaz.

* **Nastava solfeggia**

Nastava će se odvijati u učionicama solfeggia na način da pojedini učenici budu udaljeni jedan od drugoga 2 m..

* **Nastava učenika plesnog odjela**

Nastava plesnog odjela održavat će se poštujući preporuke HZJZ-a za rad plesnih škola.

Nastava učenika plesnog odjela **(predmeti: suvremeni ples, klasični balet i ritmika**) održavat će se u prostoru Male koncerte dvorene, pri čemu učenici ulaze kroz pomoćni ulaz, lijevo od glavnog ulaza.

Svaki polaznik mora imati vlastiti ručnik ili prostirku većih dimenzija kojom će se prekriti podloga na kojoj se sjedi, leži ili vježba.

* **Nastava pjevačkog zbora**

Nastava će se odvijati u prostoru Kina Labin na način da pojedini učenici budu udaljeni jedan od drugoga 4 m. Prakticirat će se sekcijske probe u skupinama.

* **Nastava orkestra i skupnog muziciranja**

Nastava Orkestra i skupnog muziciranja održavat će se u prostoru Kina Labin na način da pojedini učenici budu udaljeni jedan od drugoga 2 m. Prakticirat će se sekcijske probe.

**PODRUČNI ODJEL POTPIĆAN**

* **Ulazak u školu**

Ulaz učenika u učionice u Područnom odjelu Potpićan bit će kroz glavni ulaz škole. Učenike na ulasku u Školu dočekuje predmetni učitelj. Nakon završetka nastave, učitelj prati učenike do izlaska iz Škole.

* **Nastava Komornog ansambla**

Nastava Komornog ansambla održavat će se u učionici br.7., poštujući razmak između učenika od 2m. Prakticirat će se sekcijske probe.

**PODRUČNI ODJEL BUZET**

* **Ulazak u školu**

Ulaz učenika u učionice u Područnom odjelu Buzet bit će organiziran za svaku učionicu pojedinačno kroz protupožarna vrata na kojima će učitelj dočekivati učenike po rasporedu.

* **Nastava pjevačkog zbora**

Nastava pjevačkog zbora održavat će se u učionici glazbene kulture, poštujući razmak između učenika od 4m. Prakticirat će se sekcijske probe.

* **Nastava komornog ansambla**

Nastava komornog ansambla održavat će se u učionici glazbene kulture, poštujući razmak između učenika od 2m. Prakticirat će se sekcijske probe.

**PODRUČNI ODJEL LOVRAN**

* **Ulazak u školu**

Ulaz učenika u učionice u Područnom odjelu Lovran bit će kroz glavni ulaz, gdje će učenike dočekati predmetni učitelj u dogovoreno vrijeme prema rasporedu.

* **Nastava pjevačkog zbora - učionicama glazbene kulture**

Nastava pjevačkog zbora održavat će se u učionici glazbene kulture, poštujući razmak između učenika od 4m. Prakticirat će se sekcijske probe.

* **Nastava komornog ansambla**

Nastava komornog ansambla održavat će se u učionici vjeronauka poštujući razmak između učenika od 2m. Prakticirat će se i sekcijske probe.

* **Nastava učenika plesnog odjela**

Nastava plesnog odjela održavat će se poštujući preporuke HZJZ-a za rad plesnih škola.

Nastava plesnih predmeta održavat će se u sportskoj dvorani škole.

Svaki polaznik mora imati vlastiti ručnik ili prostirku većih dimenzija kojim će se prekriti podloga na kojoj se sjedi, leži ili vježba.

* **IMENOVANJE RADNE SKUPINE ZA PRAĆENJE I RAD U OTEŽANIM UVJETIMA**

Odgovorne osobe u popisu dužne su pratiti primjenu ovog Protokola u razdoblju od 17. svibnja 2021. do kraja nastavne godine, te pravovremeno i racionalno postupati tijekom provođenja mjera prevencije i suzbijanja epidemije COVID-19

1. Melita Lasek Satterwhite, ravnateljica
2. Branka Kiršić, tajnica
3. Jadranka Celić Bernaz, voditeljica PO Potpićan
4. Nikola Lovrinić, voditelj PO Buzet
5. Filip Leko, voditelj PO Lovran
6. Jaga Katić, spremačica

* **EDUKACIJA I INFORMIRANJE:**

Zaposlenici su upoznati s Protokolom prevencije i postupanja slanjem materijala putem e-maila, usmeno na sjednicama te javno objavljenim materijalima na web stranici škole.

Svaki zaposlenik dužan je pridržavati se sljedećih uputa:

* Smanjivanje fizičkog kontakta s djecom i roditeljima po navedenim propisanim uvjetima
* Nošenje zaštitnih maski
* Dnevna osobna higijena zaposlenika
* Upotreba dezinfekcijskih sredstava za ruke
* Pridržavanje uputa od strane kriznog stožera te ZZJZIŽ
* U slučaju zaraze slijediti protokol
* Provoditi mjere fizičkog distanciranja i između zaposlenika
* Redovito provjetravanje učionica između satova
* Brisanje instrumenata nakon korištenja odgovarajućim dezinfekcijskim sredstvima
* U slučaju povišene temperature, odvajanje zaposlenika/učenika u prostor za izolaciju koji je u učionici br.
* Redovno kontaktirati roditelje o poduzetim mjerama zaštite za rad Škole uživo
* **PROTOKOL POSTUPANJA U SITUACIJI SUMNJE U ZARAZU KORONAVIRUSOM**

Temeljem Sigurnosno preventivnog programa te mjera nadležnih institucija koraci postupanja su:

* Održati staloženost i smirenost
* Obavijestiti telefonski odgovornu osobu, ravnateljicu, roditelja, obiteljskog liječnika, epidemiologa ZZJZIŽ
* Članovi radne skupine, propisno zaštićeni maskom i rukavicama, odvajaju učenika u izolacijsku sobu
* Obavijestiti osnivača
* Postupati prema uputama nadležnih institucija
* U slučaju pojave zaraze ili samoizolacije u drugoj općeobrazovnoj školi, roditelj je dužan obavijestiti upravu Škole kako bi se poduzele sve mjere prevencije i zaštite sudionika u nastavi gdje je bila zaražena osoba u kontaktu.
* **ČIŠĆENJE I DEZINFEKCIJA PROSTORA**

**Preduvjeti za čišćenje i dezinfekciju prostora**

* Sve podne površine moraju biti dostupne za čišćenje i dezinfekciju
* Na pod se ne smiju odlagati registratori, spisi, knjige i sl.
* Nakon završetka radnog procesa korištenu dokumentaciju uredno složiti i ako je moguće skloniti sa stola kako bi se nesmetano mogao provesti postupak dezinfekcije radnog stola
* Nakon obavljenih poslova čišćenja i dezinfekcije iste evidentirati u predviđenoj Listi evidencije uz potpis zaposlenika

**Čišćenje i dezinfekcija učionica, uredskih prostora stepeništa i hodnika**

* Prije početka čišćenja staviti masku i rukavice te izbjegavati dodirivanje lica i očiju tijekom čišćenja
* Otvoriti prozore da se prostori provjetravaju
* Radne površine, telefone, tastature i ostale uređaje prebrisati dezinfekcijskim sredstvom uz upotrebu papirnatih ručnika
* Prekidače i kvake svakodnevno prebrisati dezinfekcijskim sredstvom
* Podove u svim prostorima oprati sa sredstvom za pranje podova te potom dezinficirati

**Čišćenje i dezinfekcija sanitarnih prostora**

* Prije početka čišćenja staviti masku i rukavice te izbjegavati dodirivanje lica i očiju tijekom čišćenja
* Otvoriti prozore da se prostori provjetravaju
* Očistiti umivaonike, slavine i WC školjke te ostale dostupne površine u sanitarnom prostoru univerzalnim sredstvom za čišćenje sanitarija, a nakon toga dezinficirati
* Prekidače, kvake, tipkalo vodokotlića, ručku WC četke, dozatore sapuna, držače papirnatih ručnika i toaletnog papira prebrisati s dezinfekcijskim sredstvo
* Kantu za otpad nakon pražnjenja prebrisati dezinfekcijskim sredstvom i staviti novu jednokratnu plastičnu vrećicu
* Podove u sanitarnom prostoru oprati sredstvom za pranje podova i nakon toga dezinficirati

**Učestalost čišćenja i dezinfekcije**

* Čišćenje i dezinfekciju prostora (uredi, sanitarni prostori, komunikacijski prostori, hodnici, stubišta) provoditi jednom dnevno
* Površine koje se najčešće koriste i dodiruju rukama (kvake, prekidači, rukohvati i sl.) čistiti i dezinficirati najmanje 2 (dva) puta dnevno
* ***ZAVRŠNE ODREDBE***

U slučaju promjene epidemioloških mjera, donijet će se izmjene i dopune ovog Protokola.

Protokol prevencije i postupanja za vrijeme rada u posebnim uvjetima uzrokovanim COVID-19 u Umjetničkoj školi Matka Brajše Rašana za razdoblje od 17. svibnja do kraja nastavne godine stupa na snagu i primjenjuje se od 17. svibnja 2021.

S njegovim sadržajem upoznati su svi djelatnici škole, te će biti objavljen na oglasnoj ploči i web stranici škole.



Ravnateljica:

 mr. sc. Melita Lasek Satterwhite

KLASA: 602-01/21-01/4

URBROJ: 2144/01-57-33-01-21-6

Labin, 13. svibanj 2021.